मुंबई के सोशल एक्टिविस्ट ने लगाया मुस्लिमों की गलत छवि दिखाने का आरोप
Bollywood Movie 72 Hoorain - FIR Lodged Against Makers of 72 Hoorain Makers. Follow 72 Hoorain Controversy, Trailer Video And More Information On Dainik Bhaskar. मुंबई के गोरेगांव पुलिस स्टेशन में फिल्म ‘72 हूरें’ के निर्माताओं और निर्देशक के खिलाफ शिकायत दर्ज की गई है।
मुंबई के गोरेगांव पुलिस स्टेशन में फिल्म ‘72 हूरें’ के निर्माताओं और निर्देशक के खिलाफ शिकायत दर्ज की गई है। शिकायतकर्ता के मुताबिक इस फिल्म में एक विशेष समुदाय की गलत छवि दिखाई गई है।
‘72 हूरें’ को संजय पूरन सिंह ने डायरेक्ट किया है। वहीं इसके निर्माता अशोक पंडित, गुलाब सिंह तंवर, अनिरुद्ध तंवर और किरन डागर हैं।
फेक प्रोपेगेंडा के तहत पैसे कमाने के आरोप
मुंबई के रहने वाले सोशल एक्टिविस्ट सैय्यद आरिफअली महमूदअली ने यह एफआईआर दर्ज करवाई है। इसके मुताबिक फिल्म के डायरेक्टर संजय पूरन सिंह और अशोक पंडित समेत चारों प्रोड्यूसर्स पर धर्म का अपमान करने और समुदाय विशेष की गलत छवि दिखाने के आरोप लगाए गए हैं।
इसके साथ ही एफआईआर में मेकर्स पर फेक प्रोपेगेंडा के जरिए पैसे कमाने के भी आरोप लगाए हैं।
28 जून को रिलीज हुआ था ट्रेलर
इस फिल्म का ट्रेलर 28 जून को रिलीज हुआ था। ट्रेलर में दिखाया गया है कि कैसे कट्टरपंथियों के बहकावें में आकर युवा अपने आप को सुसाइड बॉम्बर बना देते हैं। किस तरह एक आतंकवादी 72 हूरों की लालच देकर लोगों को बहकाता है। दावा किया गया है कि यह फिल्म सच्ची घटनाओं पर आधारित है।
यह फिल्म 7 जुलाई को भोजपुरी, कश्मीरी, मराठी समेत 10 भाषाओं में रिलीज होगी। इसमें पवन मल्होत्रा और आमिर बशीर लीड रोल में नजर आएंगे।